આ અંગે મળતી માહિતી અનુસાર સુરત જિલ્લાના બારડોલી તાલુકા સેવા સદનમાં નવા આધારકાર્ડ કઢાવવા તેમજ સુધારો કરવા માટે ખાનગી એજન્સીને કામ આપવામાં આવ્યું છે. જે એજન્સી દ્વારા નિર્ધારિત 30 રૂપિયાની જગ્યાએ 50 રૂપિયા અથવા તો ગ્રાહક જોઈ રૂપિયા ખંખેરી લેવામાં આવે છે. જેથી બુધવારના રોજ એક નાગરિકે તેમની દીકરી પાસે એજન્સી દ્વારા વધારા રૂપિયા લેવામાં આવ્યા હોય જેથી તે સેવા સદન ખાતે પહોંચી ગયા હતા. અને હોબાળો મચાવ્યો હતો. અને ત્યારબાદ સ્થળ ઉપર અન્ય નાગરિકોએ પણ આ વાતને સમર્થન આપ્યું હતું. સમગ્ર ફરિયાદ મામલતદારને કરવામાં આવી હતી. જેને આધારે મામલતદારે એજન્સીને બોલાવીને કાયદા મુજબ કામગીરી કરવાની સૂચના આપી હતી.